Tatoeba sentences — language code: kab
Tarewla, ttazaleɣ, ttazaleɣ.
Armi d-lliɣ allen-iw.
Ufiɣ-d iman-iw deg wussu.
D tiṭ-agi i k-yeẓran.
Amek i tebberttaxeḍ ɣef wakal!
Amzun d azger i teɣliḍ.
Kečč ur telliḍ d asekran.
Bbuq ɣef uxenfuc amek i truḥeḍ!
Imsebriden mi k-walan, nnan-as awit-t ɣer ufarmasyan.
Kečči teggummaḍ ad d-tneṭqeḍ.
Imi temmuteḍ.
Yiwen yelsa-d akustim.
Yenna-yas d askeɛrer i yeskeɛrir.
Keččini yeqqur ugecrir.
Teṭṭfeḍ kan imi-k imi iɛedda lqecc-ik.
Ijerbuben-ik rkan, ilefḍan, tizuraz.
Isebbaḍen-ik ttaḍsan, taḍsa n bessif.
Iban kan mačči d bu yimelyan.
D acu t-yuɣen akka?
Yyaw ad t-nẓer!
Mmɣen fell-ak sin akken ad ak-id-ttin.
Dɣa din i fsin.
Aɛebbuḍ-ik d azegzaw.
Ad nessuget awal diɣen.
D acu i k-yenɣan?
Ttmesmuqulen lɣaci bu ukustim-nni.
Xussen kan lexwan.
Hatnan a mmi hatnan.
Tura tewweḍ-d temsulta.
Yal yiwen s uɛekkaz-nni deg ufus-is.
Yenna-yi-d yiwen ṛṛez a ṭṭneh!
Tesɛiḍ ẓẓher cwi kan imi temmuteḍ.
Wanag teḥrem yemma-k d acu-t ssirk-agi?
Ad ɣlin fell-ak alamma tettraḥeḍ.
Amek inɛel ddin Rebbi-k dɣa!
I tlemmast n webrid!
Kullec iceɛceɛ dinna.
Keččini temmureḍseḍ-aneɣ dagi si laẓ am uɣerda.
D acu-t uyennat-agi, d lmuḥal!
Ur tettneḥcameḍ ara keččini.
Iqbayliyen lǧens yifen akk leǧnas.
Ala aɛdaw Rebbi ɣer gma-s, i aɣ-ikerhen nekni.
Ayɣer ur tuɣaleḍ ara d anedbal?
Neɣ d lmir neɣ d aselway.
Ad tesɛuḍ lqahwa di tmurt.
Ad tuɣaleḍ d amerkanti ɣef yiman-ik.
Keččini seg wasmi i d-tecfiḍ i ddunit-ik ulac ẓẓher.
Teqqareḍ-as kan ulac ẓẓher ay aɣyul n wurti.
Kan bac ad teḍru yid-k akka.
Armi d aya i ak-d-yegran.
Wissen acḥal n leḥyuḍ i k-d-yerran?
Ihi tamurt-agi akka!
Iban ɣef wudem-ik.
Walaɣ kan udem-ik rriɣ-d s lexbar.
D acu i k-xedmen wayetma-k?
A wi yeẓran d acu is-tenniḍ?
Mi akken i teɣliḍ mi tewḍeḍ ɣer d ulaqrar.
Ahat twalaḍ iman-ik.
Asmi telliḍ d amecṭuḥ d aqcic amecṭiṭuḥ.
Baba-k yettaǧǧa ccɣel-is yettawi-k ɣef yiɣil-is.
Yeqqar-ak mimi tituḥ.
Asmi i k–tessuṭuḍ yemma-k.
Nettat tehbel fell-ak.
Teqqar-ak, a sseɛd-iw a rrebḥ-iw a tafat-iw.
Mi tberdeḍ iman-ik, ad ak-tini ad tɛezzi tara-k.
Amek i k-tessudun amek i k-tettḥewwi.
Cteddu ad timɣureḍ ad tizwiɣeḍ ad timluleḍ.
Ad tifeḍ kra ideg tluleḍ.
Amek i k-teskikiḍ, amek i k-tezzuzun amek.
Mačči terwi?
Lukan ad ak-id-twali dagi temɣart n yemma-k.
Mačči ad tewwet agejdur?
A mmi yemmuten!
A mmi ɛzizen!
Kelfeɣ-asen Rebbi d kra iɛettbeɣ fell-ak.
Tura anda yella wi yeẓran?
Ahat tekkreḍ-d kan akka d agujil.
La aḥbib la lwali.
Tenfeḍ-ik ddunit teṭṭḍeḍ ilili.
Ula d win ahat yerka.
D ayen tura lamer yewweḍ bab-is.
Di ddunit-a ɣas tetmeḥneḍ, aql-ak-id tura teffɣeḍ-tt.
Tewwḍeḍ s anda ara naweḍ.
Win yebɣan ad iru ad iru ɣef yixef-is.
Muqel a mmi amek i k-refden s lemḥadra.
Sin sya sin sya.
Sin seg yiḍarren sin seg yifassen.
Keččini tetteɛluluqeḍ gar-asen.
Tenḥerwaḍ tura.
Sulin-k ɣef tberwiṭ-nsen ḥmed Rebbi.
Twalaḍ tura.
Neɣ d anṭaq i d-tneṭqeḍ?
Neɣ d tukerḍa i tukreḍ?
Akken ad teččeḍ.
Iban ad tenṭerreḍ.
Imi d lmut i temmuteḍ.
Iban ur k-wwiten ara.
Lɣaci-nni i d-yezzin walan dayen.
Yekfa ssuq tefra rreḥba.
Kul wa ikemmel abrid-is a sidi ulbaba.
Akka ciṭuḥ ad ak-ttun.
Mačči d kra ad d-ttmektin.
Ruḥ win yemmuten.
Ad as-yeɛfu Rebbi.
Nekka-d seg wakal.
Mačči menwala kan.